Publication: Magyar Közlöny
Issue: MK-2003-58 (Year: 2003, Number: 58)
Era: 1990-2004
Section: az 57/2003. (V. 28.) FVM rendelethez
Paragraph Index: 268

3. Az FVM r. 2. számú mellékletének 6. pontja helyébe a következõ rendelkezés lép: „6. A támogatás igénybevételének jogosságát a 2. pont szerinti pályázatok esetében az FM Hivatal munkatársaiból, a Megyei Területfejlesztési Tanács egy képviselõjébõl, az egyéni gazdálkodók érdekképviseletét ellátó szervezetek egy képviselõjébõl, a társas gazdálkodók érdekképviseletét ellátó szervezetek egy képviselõjébõl, valamint a tárgyalt szakterülettõl függõen egy szakintézményi képviselõbõl álló Agrár- és Vidékfejlesztési Bizottság javaslata alapján az FM Hivatal vezetõje — mint döntéshozó —, a 3. pont szerinti pályázatok esetében a miniszter által felkért szakértõkbõl és az agrárszervezetek képviselõibõl álló Beruházási Szakbizottság (amelynek elnöke a minisztérium képviselõje) javaslata alapján a minisztérium — mint döntéshozó — (a továbbiakban mindkét esetre vonatkozóan: Döntéshozó) állapítja meg. A Beruházási Szakbizottság mûködésének ügyrendjét, valamint az Agrár- és Vidékfejlesztési Bizottságának az FM Hivatalok döntési hatáskörébe utalt agrárberuházási támogatások lebonyolításával kapcsolatos ügyrendjét — a Beruházási Szakbizottság javaslata alapján — a minisztérium állapítja meg. A 9—15. §-ok alapján benyújtott pályázatok esetében a Döntéshozónak nem kell kikérnie az Agrár- és Vidékfejlesztési Bizottság javaslatát.”

Source: https://magyarkozlony.hu/hivatalos-lapok/cfa22101c5fe30485abc7cee0cc1752bf4de1ecc/dokumentumok/41c6e7ab7f9ca3c514f67e460faa616396989257/letoltes